NWU Puk Rugby Instituut lok skrumskakel van Hoërskool Monument | AWSUM School News }
Home›Regional News›Gauteng Johannesburg›NWU Puk Rugby Instituut lok skrumskakel van Hoërskool Monument
NWU Puk Rugby Instituut lok skrumskakel van Hoërskool Monument
AWSUM het gaan inloer by Marquin Uren, skrumskakel van Hoërskool Monument wat by die NWU Puk Rugby Instituut gekontrakteer is.
Eerstens baie geluk met jou kontrak by die Pukke. Hoe voel dit om raak gesien te word en erkenning te kry vir jou potensiaal? Ek is ongelooflik dankbaar dat my potensiaal en talent raakgesien is en dat ek die vrugte kan pluk van jare se harde werk.
Hierdie is `n baie moeilike jaar vir die matrieks van 2020, veral vir die sportmanne en meisies. Kan jy jou persoonlike gevoelens hieroor met ons deel? Ja, dit is maar n moeilike tyd vir ons almal en dat dit baie geleenthede toe gemaak het vir matriekleerders. Ons kon nie blootstelling kry nie, omdat daar nie wedstryde plaasgevind het nie. Maar ek bly positief, probeer fiks bly, maar probeer terselfdetyd ook veilig bly.
Watter invloed het jou skool op jou rugby loopbaan gehad? My skool het `n ongelooflike groot impak op my loopbaan sover, omdat die vlak van rugby baie hoog is. Hulle skep baie geleenthede en ons kry baie blootstelling, bv deur televisiewedstryde, ens. Die afrigting is ook baie goed wat enige speler na hoër hoogtes kan lei.
Watter persone het die grootste invloed op jou rugby tot sover gehad en op watter manier? Eerstens is dit my familie wat my altyd ondersteun. Ek is altyd bereid om die ekstra myl te loop om suksesvol te wees en my drome `n realiteit maak, om sodoende vir hulle iets terug te gee en hulle trots te maak. Dan is dit Oom Denovan Blaauw wat vir my in graad 10 `n geleentheid gegee het om by `n makro skool aan te sluit en van daar af het my planne begin loop.
Wie is jou rolmodel en hoekom? My rolmodel is Herschel Jantjies. Alhoewel hy nie so baie ervaring tans het nie, hou ek van die manier hoe hy die wedstryd beheer, sy volwassenheid as `n jong speler en hoe hy sy spel afwissel. Herschel het ook nie na skool `n kontrak geteken nie en hy was ook eers deur universiteitrugby voor hy professioneel raak gesien is, so dit is bietjie motivering dat dit nooit te laat is nie en almal se paaie tot sukses verskil.
Wat sien jy die meeste na uit met jou kontrak wat nou in plek is? Ek sien uit vir die nuwe uitdagings – om aan te pas in `n nuwe omgewing en hoe dit gaan wees om `n nuwe rugby kultuur te beleef.
Wat is jou opinie oor die NWU Puk Rugby Instituut en hoekom het jy hulle gekies? Die Puk lyk na `n baie goeie plek om jou drome `n realiteit te maak. Daar is baie groot name wat hulle loopbaan by die Puk begin het, en omdat die Puk `n baie goeie rugbyprogram het.
Hoërskool Bergvlam se matrieks keur terug skool ...
Hoërskool Secunda spog in 2020 met toegewyde 1ste Rugbyspan
Laerskool Hugo Rust rugby spelers dring deur na o.13 Boland Proewe
Huttenpark Primary boys selected for Newcastle rugby teams
LS Groblershoop atlete presteer by Bredasdorp Top 10
Kurt Darren gesels oor sy skooldae en die lewe nou